Uniunea Latină

Uniunea Latină ( română Uniunea Latină, catalană Unió Llatina, franceză Union Latine, italiană Unione Latina, portugheză União Latina, spaniolă Unión Latina) a fost o organizație internațională care reunea țările lumii ce vorbesc una dintre limbile romanice. Rolul său era promovarea limbilor neolatine.

Uniunea Latină avea sediul la 204, rue de Vaugirard, 75015 Paris, Franța. Uniunea a fost creată în 1954 la Madrid, și a fost funcțională din 1983 până în 2012. Din cauza problemelor financiare, Uniunea Latină a anunțat pe 26 ianuarie 2012 suspendarea activităților (decizie intrată în vigoare la 31 iulie 2012).

Criterii 
Numărul de membri crescuse de la 12 membri fondatori la 36 de țări pe patru continente, țări care au satisfăcut cel puțin unul dintre următoarele criterii:

 criterii lingvistice
 limbă oficială neolatină (romanică)
 limbă neolatină folosită în educație
 limbă neolatină folosită în mediile de comunicație și în presă
 criterii lingvistico-culturale
 existența unei cantități importante de literatură într-o limbă neolatină
 existența presei și a publicațiilor într-o limbă neolatină
 existența programelor în proporție mare într-o limbă neolatină 
 canale de radio într-o limbă derivată din limba latină
 criterii culturale
 legătură directă sau indirectă cu Roma Antică, pe care statul încearcă să o perpetueze prin cursuri de latină 
 educație într-o limbă latină, alta decât cea națională
 relațiile cu alte popoare latine 
 organizare socială, în special în domeniul juridic, bazată pe respectul față de libertățile fundamentale, principiile fundamentale ale Drepturilor Omului și ale democrației, toleranță și libertatea cultelor

State membre 
În decembrie 2010, Uniunea Latină avea membri pe patru continente:

 spaniolă (español)
Argentina (observator)  |  Bolivia  |  Chile  |  Columbia  |  Costa Rica  |  Cuba  |  Republica Dominicană  |  Ecuador  |  Spania  |  Guatemala  |  Honduras  |  Mexic (observator)  |  Nicaragua  |  Panama  |  Paraguay  |  Peru  |  Filipine  |  Uruguay  |  Venezuela 
 franceză (français)
Coasta de Fildeș  |  Franța  |  Haiti  |  Monaco  |  Senegal
 italiană (italiano)
Italia  |  Sfântul Scaun (observator)   |  San Marino  |  Ordinul Suveran al Cavalerilor de Malta (observator)
 portugheză (português)
Angola  |  Brazilia  |  Capul Verde  |  Guineea-Bissau  |  Mozambic  |  Portugalia  |  São Tomé și Príncipe  |  Timorul de Est
 română
România  | Republica Moldova

 catalană (català)
Andorra |  Spania

Limbile oficiale 
Limbile oficiale ale Uniuni Latine erau: franceza, româna, italiana, portugheza, spaniola și catalana. Uniunea folosea primele patru ca limbi de lucru. Toate textele cu difuzare generală erau traduse în aceste patru limbi, iar unele și în limba spaniolă. Astfel organizația trăia și își demonstra, în mod constant, idealul său cultural pan-latin.

Referințe

Legături externe 
 Pagina oficială a Uniunii Latine

Omonimie 
 Uniunea Latină (monedă) este cunoscută mai cu seamă sub denumirea de Uniunea Monetară Latină.

Vezi și 
 America Latină
 Europa Latină
 Limbi romanice
 Francofonie
 Comunitatea Țărilor de Limbă Portugheză
 Limba latină
 Românofonie

Limbi romanice
Lingvistică
Organizații internaționale